# El manual de &ksysguard;

&Chris.Schlaeger;&Chris.Schlaeger.mail;
&Chris.Schlaeger;&Chris.Schlaeger.mail;
&Tobias.Koenig;&Tobias.Koenig.mail;
Antoni
Bella

    bella5@teleline.es

Traductor
2000
&Chris.Schlaeger;
&FDLNotice;
2000-12-14
1.00.00

&ksysguard; és un gestor de tasques orientat a xarxa i una aplicació de monitorització del sistema, amb la funcionalitat afegida de top.

KDE
KSysGuard
monitor de processos
top
ps

## Introducció

&ksysguard; és el gestor de tasques del &kde; i el monitor de rendiment. Es caracteritza per una arquitectura client/servidor que permet la monitorització tant de màquines locals com de remotes. La interfície gràfica empra els anomenats sensors per obtenir la informació que mostra. Un sensor pot retornar valors simples o informació més complexa com taules. Per a cada tipus d'informació es proporcionen una o més pantalles. Les pantalles estan organitzades en fulls de treball que es poden desar i carregar independentment els uns dels altres. De manera que &ksysguard; no només és un simple gestor de tasques si no que també és una eina molt potent per a controlar grans granges de servidors.

## Ús de &ksysguard;

### Començant

&ksysguard; es pot iniciar des del menú d'inici, emprant l'entrada Vigilant del sistema KDE en el menú Sistema. Alternativament, el podeu iniciar escrivint `ksysguard` en una terminal.

La finestra principal de &ksysguard; consisteix en una barra de menú, una eina opcional i una barra d'estat, el navegador de sensors i l'espai de treball. La primera vegada que s'inicia veureu la vostra màquina local llistada com a localhost en el navegador de sensors i 2 pàgines en l'àrea de treball. Aquesta és la configuració per omissió.

Aquesta configuració per omissió és més que suficient per a que un usuari sense experiència pugui realitzar una mica de gestió del seu sistema. Un usuari amb experiència o fins i tot un administrador de sistema d'un gran ordinador tenen necessitats diferents. Per a poder-les atendre en un major rang d'usuaris, &ksysguard; és altament flexible.

### El navegador de sensors

El navegador de sensors mostra les màquines registrades i els seus sensors en un format en arbre. Feu clic a sobre dels manejadors de l'arbre per obrir o tancar una branca. Cada sensor monitoritza un cert valor del sistema.

#### Connexió a d'altres màquines

Per a connectar-se a una màquina nova useu Connecta a la màquina en el menú Fitxer. Apareixerà una caixa de diàleg permetent-vos introduir el nom de la màquina a la que voleu connectar. A sota del nom podeu triar el mètode de connexió. El mètode per omissió és ssh, l'intèrpret de comandaments segur. Alternativament es poden emprar rsh, l'intèrpret de comandaments remot o el mode de dimoni. Feu clic a sobre Bé per establir la connexió. Un xic després apareixerà la nova màquina en el navegador de sensors i podreu navegar a través de la llista de sensors.

Per establir una connexió caldrà tenir instal·lat a la nova màquina un programa anomenat ksysguardd, i aquest haurà de ser iniciat en un dels següents dos modes.

Mode dimoni

  Podeu iniciar ksysguardd en temps d'arrencada en el mode Dimoni afegint `-d` com a argument. En aquest cas, haureu de de seleccionar a mode dimoni al diàleg de connexió de ksysguard. Un desavantatge d'aquest tipus de connexió és que no sereu capaços de matar o reviure un procés amb el Controlador de processos i que les dades enviades sobre la xarxa estaran sense xifrar.

Mode intèrpret de comandaments

  En aquest mode ksysguardd serà iniciat en temps de connexió pel mateix ksysguard. Per a fer això possible, la seva localització necessita incloure's a la vostra `PATH`. Malauradament ssh no llegeix el vostre fitxer `.profile`, de manera que la vostra `PATH` regular no estarà disponible. En comptes d'això usa una `PATH` per omissió com `/bin:/usr/bin`. Atès a que és molt possible que el &kde; no estigui instal·lat en aquestes carpetes necessitareu crear o actualitzar un fitxer a la vostra carpeta d'inici. El fitxer s'anomena `environment` i necessita restar ocult en una carpeta anomenada `.ssh`. Per a més detalls consulteu la pàgina del manual per a ssh. El fitxer haurà de contenir una línia similar a:

      PATH=/bin:/usr/bin:/opt/kde/bin

  assumint que ksysguardd pot trobar-se en `/opt/kde/bin/ksysguardd`.

  Quan useu ssh hauríeu d'assegurar-vos de que teniu instal·lat el vostre `identity.pub` sobre la màquina remota i que la clau de la màquina remota ja és registrada a la vostra màquina. La manera més simple de fer això és introduir `ssh `màquina_remota ksysguardd`` en un intèrpret de comandaments. Si ksysguardd us envia un missatge de benvinguda podeu introduir `quit` i tot estarà en ordre.

Per experts: ksysguardd és un programa molt petit que només està enllaçat contra la libc. De manera que també es pugui emprar en màquines que no disposin de &kde; completament instal·lat, com ara els servidors. Si escolliu l'opció comandament a mida en el connector de màquina necessitareu especificar el comandament complet per iniciar ksysguardd.

#### Desconnexió de les màquines

Per a desconnectar-se d'una màquina, seleccioneu les màquines en el navegador de sensors i escolliu Desconnecta màquina des del menú Fitxer. Si encara teniu sensors en ús, els marcs mostrats tornaran a gris i les pantalles no s'actualitzaran més.

### L'espai de treball

L'espai de treball està organitzat en fulls de treball. Seleccioneu Nou des del menú Fitxer per a crear un nou full de treball. Apareixerà un diàleg a on podeu establir el nom, la dimensió i el temps d'actualització del full de treball. Per eliminar el full de treball altra vegada, seleccioneu Tanca des del menú Fitxer. Qualsevol modificació serà desada al fitxer del full de treball. Si un full de treball mai ha estat desat, se us demanarà per un nom de fitxer. Els fulls de treball consisteixen en cel·les organitzades com una graella.

Cada cel·la es pot omplir amb una pantalla per a un o més sensors. Podeu omplir-les arrossegant un sensor des del navegador de sensors i deixant-lo a sobre de la cel·la. Si hi ha més d'un tipus de pantalla disponible per aquest tipus de sensor, apareixerà un menú emergent. Llavores podreu seleccionar quina pantalla preferiu emprar. Certs tipus de pantalles poden mostrar més d'un sensor. Afegiu més sensors a les pantalles arrossegant-los des del navegador de sensors i deixant-los a sobre de la pantalla existent.

Els fulls de treball es poden configurar fent clic a Configura el full de treball al menú Edita. En el diàleg que aparegui podeu establir la dimensió i l'interval d'actualització. Aquest interval d'actualització s'usa per a totes les pantalles del full de treball, el qual s'estableix a l'opció Usa l'interval d'actualització del full de treball en el seu diàleg de configuració del temps.

L'entrada Configura l'estil del menú Arranjament us ofereix la possibilitat de configurar els atributs d'estil globals i aplicar-los al full de treball actualment actiu.

Les pantalles es poden configurar fent clic amb el &BDR; a sobre seu. Apareixerà un menú emergent a on podreu seleccionar si voleu canviar les propietats de la pantalla, eliminar-la del full de treball, canviar el seu tipus d'interval d'actualització i valor o pausar i reiniciar la seva actualització.

#### Traçador de senyals

El traçador de senyals imprimeix mostres d'un o més sensors al llarg del temps. Si són mostrats diversos sensors, els valors seran apilats en diferents colors. Si la pantalla és prou gran es mostrarà una graella per a mostrar el rang de les mostres traçades. Per omissió, el mode de rang automàtic està actiu, de manera que els valors mínims o màxims es configuraran automàticament. Algunes vegades voldreu fixar valors mínims i màxims que siguin fixes. En aquest cas podeu desactivar el mode de rang automàtic i establir els valors en el diàleg de propietats.

#### Multimedidor

El multimedidor mostra els valors dels sensors com a un medidor digital. En el diàleg de propietats podeu especificar el límit inferior i superior. Si el rang és excedit, la pantalla serà colorejada en el color d'alarma.

#### Controlador de processos

El controlador de processos us ofereix una llista dels processos en el vostre sistema. La llista es pot ordenar per cada columna. Simplement premeu el &BER; a la capçalera de la columna.

La llista mostra la següent informació a sobre de cada procés. Si us plau, tingueu en compte que no totes les propietats estan disponibles sobre cada sistema operatiu.

Nom

  El nom de l'executable que inicia el procés.

PID

  La ID del procés. Un nombre únic per a cada procés.

PPID

  La ID del procés pare.

UID

  La ID de l'usuari que ha iniciat el procés.

GID

  La ID del grup a la que pertany el procés.

Estatus

  L'estatus del procés.

Usuari%

  La càrrega del processador generada pel procés en espai d'usuari (en percentatge).

Sistema%

  La càrrega del processador generada pel procés en espai del sistema (en percentatge).

Nice

  La prioritat de planificació.

MidaVm

  La quantitat total de memòria virtual emprada pel procés (en kBytes).

VmRss

  La quantitat total de memòria física emprada pel procés (en kBytes).

Accés

  El nom d'accés de l'usuari que ha iniciat el procés.

Comandament

  La ruta completa del comandament d'inici del procés.

A sota de la taula trobareu quatre botons que es descriuran ara d'esquerra a dreta.

##### La vista en Arbre

La vista en arbre s'ha dissenyat per a mostrar les relacions entre els processos en execució. Un procés que és iniciat per un altre procés s'anomena procés fill. Un arbre és un manera elegant de mostrar aquesta relació de parentesc. El procés init és l'avantpassat de tots els processos.

Si no esteu interessat en els fills d'un cert procés podeu fer clic a sobre d'una petita caixa a l'esquerra del pare i el subarbre es contraurà. Un altre clic farà que es desplegui de nou.

##### El filtre de processos

El filtre de processos es pot usar per a reduir el nombre de processos mostrats en la taula. Podeu filtrar tots els processos en els que no estigueu interessat. Actualment podeu mostrar tots els processos, processos només del sistema, processos d'un únic usuari os només els vostres processos.

##### El botó Refresca

Aquest botó es pot usar per a forçar una actualització immediata de la llista.

##### El botó Mata

Si heu seleccionat un o més processos podeu prémer el botó mata per a matar-los tots. Una senyal anomenada SIGKIL serà enviada als processos per a finalitzar-los de manera immediata. Si aquestes aplicacions encara tenien dades sense desar es perdran. De manera que empreu aquest botó amb precaució.

#### Gràfica de barres

La gràfica de barres mostra els valors dels sensors com a unes barres dansaires. En el diàleg de propietats podeu especificar els valors mínim i màxim del rang i un límit inferior i superior. Si el rang és excedit, la pantalla es colorejarà amb el color d'alarma.

#### Registrador de sensors

El registrador de sensors no mostra cap valor, si no que els registra en un fitxer junt amb informació addicional de la data i hora. Per a cada sensor podeu especificar un límit inferior i superior en el diàleg de propietats. Si el rang és excedit, la pantalla es colorejarà amb el color d'alarma i s'enviarà un esdeveniment de knotify.

#### Fitxer bitàcola

El monitor del fitxer de registre mostra el contingut d'un fitxer &pex;, `/var/log/messages`. En el diàleg de propietats podeu composar una llista d'expressions regulars que seran comparades amb el contingut del fitxer. Si una de les expressions coincideix, s'enviarà un esdeveniment de knotify.

#### Vista de llistes

La vista de llistes mostra les dades d'alguns sensors en la forma d'una taula.

## Configuració de ksysguardd

La interfície gràfica està disponible en qualsevol plataforma en la que s'executi el &kde;. El rerefons del programa està de moment disponible sobre els següents sabors de &UNIX;:

&Linux; 2.x

  Per a que ksysguardd funcioni és necessari compilar el nucli &Linux; amb el sistema de fitxers `/proc` habilitat. Aquesta és la configuració per omissió i la majoria de les distribucions &Linux; ja en disposen.

FreeBSD

  El programa ksysguard requereix ser propietat del grup kmem i necessita tenir establert el bit «setgid».

&Solaris;

  S'ha d'escriure.

El suport per a d'altres plataformes és en progrés. La vostra ajuda serà altament preuada.

## Crèdits i llicències

&ksysguard; actualment és desenvolupat i mantingut per Chris Schläger cs@kde.org. &ksysguard; és un reescriptura de KTop, el gestor de tasques del KDE 1.x. Moltes altres persones han treballat en KTop:

- A. Sanda alex@darkstar.ping.at

- Ralf Mueller ralf@bj-ig.de

- Bernd Johannes Wuebben wuebben@math.cornell.edu

- Nicolas Leclercq nicknet@planete.net

El port a d'altres plataformes que &Linux; ha estat fet per:

- FreeBSD: Hans Petter Bieker zerium@traad.lavvu.no

&underFDL; &underGPL;